system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Vasile Șeicaru.
assistant
Vasile Șeicaru (n. 10 iulie 1951, Oancea, județul Galați, România) este un muzician, cântăreț, compozitor și autor român.

Biografie

Cariera
Vasile Șeicaru debutează în formația Cristal ca solist vocal în 1970. 

Din 1978 devine membru al Cenaclului Flacăra, fiind recrutat de însuși Adrian Păunescu în timpul unei transmisiuni tv din Galați. I s-a cerut să interpreteze o melodie la alegere și Vasile a ales o melodie a lui Paul Tutungiu:

Fie pâinea rea sau bună,
Dunărea ne este mumă.
Fie pâinea bună, rea,
Dunărim cu Dunărea.

După audiție, Adrian Păunescu îi spune: "Gândește-te bine: Ai putea mâine dimineață la 7:30 să fii la autocar și să devii membru al cenaclului Flacăra sau să rămâi "țârcovnic" de educație fizică toată viața la Galați!". La acea dată Vasile era profesor de educație fizică în comuna natală - Oancea din județul Galați.  

A doua zi a fost la autocar și pentru 2 ani a cântat doar acea piesă la serbările cenaclului Flacăra prin toată țara până când Adrian Păunescu s-a "milostivit" să-l lase să lanseze și alte piese mai mult ori mai puțin "altoite" de mâna sa.

În 1984, ca urmare a unor neînțelegeri cu Adrian Păunescu, părăsește Cenaclul Flacăra, motive pe care nu dorește să le facă publice. 

“Îl iubesc pe D-zeu și nu mă uit niciodată cu ură spre cer.” este unul dintre motto-urile sale de pe pagina sa de Facebook.

Își continuă activitatea de solist folk, apărând pe scenă alături de cunoscuți artiști din zona rock, pop și folk.

Din 1990 evoluează în exclusivitate solo, efectuând numeroase turnee în țară și peste hotare (Germania, China, Coreea, Rusia, Statele Unite, Canada, Suedia). Participă la cele mai importante manifestări folk naționale (Festivalul Primăvara Baladelor, unde este laureat pentru piesa „Dacă toate-acestea fi-vor învățate”, Festivalul National de Muzică Folk Om Bun, în cadrul căruia primește în 1996 Marele Premiu pentru întreaga activitate), dar și internaționale (Festivalul Rock Pop Folk de la Moscova, unde primește premiul presei pentru piesa „Lumina”).

Din 1996 reia sporadic colaborarea cu Ștefan Hrușcă, dar și cu Victor Socaciu, împreună cu care concertează în țară și mai ales în afară: SUA, Canada, Irlanda, Germania, Austria, Franța, Belgia, Grecia, Italia etc.

În prezent, susține prin țară concerte live, spectacole „de autor” organizate de o echipă completă (manager, sunetiști, tehnicieni). În anul 2006 primește din partea Președintelui României „Ordinul Cultural în Grad de Cavaler”.

Discografie  
 Aruncarea în valuri (LP, Electrecord, 1984)
 Iubirea noastră (LP, Electrecord, 1986)
 Călători, visători (LP, Electrecord, 1988, album realizat împreună cu Ștefan Hrușcă)
 Citește numai la final... (LP, Electrecord, 1991)
 1994 Merry Christmas and Best Wishes for the New Year from Electrecord (single promo, Electrecord, 1993)
 Implicat în social (LP, Electrecord, 1995)
 Romanță între două trenuri (CD, Alpha Sound, 1997)
 Viața-i viață, banu-i ban... (CD, Zone Records, 1999)
 Aruncarea în valuri - Best of Vasile Șeicaru (CD, Vasile Șeicaru, 2001)
 Până seara voi veni (CD, Intercont Music, 2003)
 Colecția folk - Nr. 1 (CD, Electrecord, 2006)
 În orașul cu floare de tei (CD, MediaPro Music, 2009) 
 Muzică de colecție, Vol. 94 (CD, Jurnalul Național, 2009)
 Rătăcire (CD, Asociația Culturală Vasile Șeicaru, 2014)

Premii și distincții
Președintele României Ion Iliescu i-a conferit lui Vasile Șeicaru la 10 decembrie 2004 Ordinul Meritul Cultural în grad de Cavaler, Categoria B - "Muzică", „pentru contribuțiile deosebite în activitatea artistică și culturală din țara noastră, pentru promovarea civilizației și istoriei românești”.

Referințe

Legături externe
  operat de Vasile Șeicaru
 
 
 
 Canal Youtube Vasile Șeicaru
 Vale-i Vale, valu-i val, 4 septembrie 2006, Catalina Iancu, Jurnalul Național
 Dunărim cu Dunărea. Zi și noapte!, 6 iulie 2009, Luminita Ciobanu, Jurnalul Național
 Muzica în care te regăsești, 6 iulie 2009, Luminita Ciobanu, Jurnalul Național
 „Modul meu de viață: rock!”, 6 iulie 2009, Luminita Ciobanu, Jurnalul Național
 Amintiri din orașul cu floare de tei, 6 iulie 2009, Luminita Ciobanu, Jurnalul Național
 Versurile cu mesaj, 3 aprilie 2005, Catalin Pruteanu, Jurnalul Național
 Șeicaru - o voce cu personalitate, 3 iulie 2009, Luminita Ciobanu, Carmen Anghel-Dobre, Jurnalul Național
 Seicaru: atletism, 1.500 de metri folk, 27 august 2005, Dana Andronie, Jurnalul Național

Interviuri
 "Pe mine lumea nu ma uita chiar daca nu apar la televizor", Bogdana Tihon Buliga, Formula AS - anul 2009, numărul 867

Nașteri în 1951
 
Oameni în viață
Cenaclul Flacăra
Autori români
Compozitori români
Instrumentiști români în viață
Muzicieni români în viață
Cântăreți români de folk